
I. [bookmark: bookmark6]УМУМИЙ ҚОИДАЛАР
1.1. Мазкур Низом ижтимоий тадқиқотларни ташкил этиш ва амалга ошириш бўлимининг (кейинги ўринларда “Бўлим” деб юритилади) мақоми, мақсади, асосий вазифалари, функциялари ва ҳуқуқларини, фаолиятини ташкил этиш тартибини, шунингдек, ходимларнинг фунционал вазифалари ҳамда мажбуриятларини белгилайди.
1.2. Бўлим Ижтимоий-маънавий тадқиқотлар институтининг таркибий бўлими ҳисобланади, жамият барқарорлигига салбий таъсир этувчи таҳдидлар ва уларни бартараф этиш юзасидан илмий-амалий изланишлар олиб бориш, мамлакатдаги ижтимоий-маънавий муҳит ҳолатини тадқиқ қилиш, баҳолаш ва яхшилаш бўйича илмий-амалий таклифлар тайёрлаш, аҳолининг ғоявий ва ахборот хуружларига қарши мафкуравий иммунитетини кучайтириш бўйича тадқиқотлар ўтказиш, мамлакатдаги ижтимоий-маънавий муҳит ҳолатини тадқиқ қилиш бўйича илмий-амалий таклиф ва тавсияларни ишлаб чиқади.  
1.3. Бўлим ўз фаолиятида Ўзбекистон Республикаси Конституцияси ва қонунларига, Ўзбекистон Республикаси Олий Мажлиси палаталарининг қарорларига, Ўзбекистон Республикаси Президентининг Фармонлари, қарорлари ва фармойишларига, Ўзбекистон Республикаси Вазирлар Маҳкамасининг қарорлари ва фармойишларига, Вазирликнинг буйруқларига, бошқа қонун ҳужжатлари, институт Устави, шунингдек, ушбу Низомга амал қилади.
[bookmark: bookmark7]1.4. Бўлимнинг расмий номланиши:
а) давлат тилида: “Ижтимоий тадқиқотларни ташкил этиш ва амалга ошириш бўлими”.
б) рус тилида: “Отдел организации и проведения социальных исследований”.
в) инглиз тилида: “Department of Organization and Conduct of Social Research”

II. БЎЛИМНИНГ ВАЗИФАЛАРИ ВА ФУНКЦИЯЛАРИ.

	2.1. Илмий-тадқиқот муассасалари тўғрисидаги умумий қоидаларга амал қилади. Бўлим илмий, илмий-амалий ва ишлаб чиқариш фаолиятининг йўналишларини белгилайди, ўрнатилган тартибда унинг йиллик ва истиқболдаги иш режаларини тасдиқлайди. Устувор муаммолар бўйича илмий-тадқиқотлар олиб боришни ташкил қилади.
2.2. Эл-юрт тақдирига лоқайдлик, маҳаллийчилик, уруғ-аймоқчилик, коррупция, оилавий қадриятларга беписандлик ва ёшлар тарбиясига масъулиятсизлик каби иллатларга барҳам беришга қаратилган комплекс чора-тадбирларни ишлаб чиқиш;
2.3. Узлуксиз маънавий тарбия концепцияси асосида тарбиявий ишлар самарадорлигини баҳолашнинг илмий асосланган индикаторлари ва кўрсаткичларини жорий қилиш;
2.4. Соҳани илмий асосда ривожлантиришга қаратилган фундаментал, амалий ва инновацион тадқиқотларни амалга ошириш, уларнинг натижаларини амалиётга татбиқ қилиш;
2.5. Тадқиқотлар натижаларини муҳокамадан ўтказиш ва илмий марказ ва институтлар билан ҳамкорлик қилиш, хорижий илмий марказлар ва олимлар билан белгиланган тартибда алоқаларни ўрнатади. 

III. [bookmark: 3444387]БЎЛИМНИНГ ҲУҚУҚЛАРИ

[bookmark: 3444389]3.1. Бўлим ўзига юкланган вазифалар ва функцияларни амалга оширишда қуйидаги ҳуқуқларга эга:
[bookmark: 3444393]- Бўлим фаолиятини такомиллаштириш ва самарадорлигини ошириш бўйича институт раҳбариятига таклифлар киритиш;
[bookmark: 3444428]- ўз ваколати доирасида халқаро ва хорижий илмий ташкилотлар билан ҳамкорликни амалга оширишда иштирок этиш;
[bookmark: 3444435]- илғор методик ва инновацион педагогик технологияларни ўрганиш ва ўқитиш, тажриба алмашиш учун семинар ва конференцияларда иштирок этиш;
[bookmark: 3444440]- мамлакатимиздаги барча тизимларнинг долзарб ва истиқболли вазифаларини ҳал қилиш учун тузилган ишчи гуруҳлар таркибида иштирок этиш;
[bookmark: 3444442]- ўз фаолиятини кенг ёритиш мақсадида институт веб-сайтига маълумотлар киритиш;
[bookmark: 3444443]- бўлимнинг моддий-техник базасини мустаҳкамлаш бўйича институт раҳбариятига таклифлар киритиш;
[bookmark: 3444456]- бўлим қонун ҳужжатларида назарда тутилган бошқа ҳуқуқларга ҳам эга бўлиши мумкин.

IV. БЎЛИМ ФАОЛИЯТИНИ ТАШКИЛ ЭТИШ

4.1. Бўлим бошлиғи ва ходимлари Институт директори томонидан тайинланади ва лавозимидан озод этилади ҳамда бўлим бошлиғи томонидан бошқарилади. 
4.2. Бўлимда бўлим бошлиғи, 1 нафар бош илмий ходим, 1 нафар етакчи илмий ходим, 1 нафар катта илмий ходим, 1 нафар кичик илмий ходим фаолият олиб боради.
4.3. Бўлимга юкланган вазифалар доирасида бўлим ходимларини лавозим йўриқномаси Институт директорининг буйруғи билан тасдиқланади.
[bookmark: _GoBack]4.4. Бўлим институтдаги тегишли бўлимлар билан илмий-тадқиқот ҳамда ўқув-методик ишларни олиб бориш, маънавий-маърифий, ижтимоий-сиёсий соҳасида ҳамкорлик қилади.
	4.5. Бўлимнинг тузилиши ва штат бирлиги сони Вазирлар Маҳкамасининг 2021 йил 3 июндаги 340-сон қарорига асосан белгилаган тартибда тасдиқланади.

V. БЎЛИМНИНГ ЛАВОЗИМ ЙЎРИҚНОМАСИ

Бўлими бошлиғи
- Бўлим бошлиғи ўзига берилган ваколатлар ва вазифаларга мувофиқ, бўлим фаолиятини ташкил этади ва унга раҳбарлик қилади. 
- Бўлим фаолиятини Ўзбекистон Республикаси Қонунлари, Ўзбекистон Республикаси Президенти Фармони, Қарори ва фармойишлари, Ўзбекистон Республикаси Вазирлар Маҳкамаси қарор ва фармойишлари, Республика Маънавият ва маърифат маркази тартиби қоидалари, Республика Маънавият ва маърифат маркази Низоми, Институт Низоми, Бўлим Низоми, Республика Маънавият ва маърифат маркази раҳбари буйруқлари, Институт директори буйруқлари, Олий аттестация комиссияси ва бошқа меъёрий ҳужжатлар асосида олиб боради.
- Бўлим бошлиғи лавозимига олий маълумотга эга бўлган, замонавий ахборот-коммуникация технологияларидан фойдалана биладиган, илмий тадқиқот ишларини олиб борган илмий даража(PhD)га эга, камида 3 йил меҳнат стажига эга бўлган номзодлар қабул қилинади. 
- Бўлим бошлиғи меҳнат таътилида, меҳнатга лаёқатсизлик даврида ва бошқа узрли сабабларга кўра ишда бўлмаган вақтларида унинг вазифасини Институт директорининг буйруғига асосан вақтинча Бўлим бош илмий ходими бажариб боради.
- Раҳбарият томонидан берилган топшириқларнинг ўз вақтида ва самарали бажарилишини таъминлайди.
- Бўлим иш режасини тузиш ва унинг бажарилиши юзасидан бўлим ҳисоботларини тайёрлайди, умумий назоратини юритади.
- Ўзбекистон Республикаси Вазирлар Маҳкамаси ҳузуридаги Олий аттестация комиссияси томонидан белгиланган махсус ва малакавий имтиҳонлар, шунингдек, докторантура, таянч докторантура, мустақил изланувчилик, стажёр-тадқиқотчиликка (ва бошқалар) кириш имтиҳонлари ҳамда суҳбатларни режа асосида ташкил қилиш ва ўтказишни таъминлайди. 
- Олий аттестация комиссияси, Ўзбекистон Республикаси Инновацион ривожланиш вазирлиги, вазирлик ва бошқа ташкилотлар билан келишилган ҳолда докторантура ва мустақил изланувчилик институти ҳамда давлат гранти дастурларига дахлдор меъёрий-ҳуқуқий ҳужжатларнинг давр талабига мослигини таъминлайди.
- Давлат гранти лойиҳалари ҳисоботларини умумлаштиради ҳамда Ўзбекистон Республикаси Инновацион ривожланиш вазирлигига тақдим этиб боради.
- Докторантлар ва мустақил изланувчилар фаолиятини назорат ва мониторинг қилиб боради.
- Институтнинг илмий фаолияти масалалари бўйича режа тузиш ва ҳисобот тайёрлаш; ушбу фаолиятни ривожлантириш ва такомиллаштириш бўйича Институт раҳбарияти ва Илмий кенгашига амалий таклифлар киритади.
- Институт Илмий кенгаши, Институт директори учун зарур маълумотларни ўз вақтида сифатли тайёрлаш ва етказиш ишларини амалга оширади.
- Жамоа билан ишлаш ва уни бошқаришда кучли мутахассис бўлиш ҳамда ходимларни бўлим олдига қўйилган вазифаларга сафарбар этишга масъулият билан ёндашади.
Бўлим бош илмий ходими вазифалари:
· Республикамизда амалга оширилаётган соҳага оид илмий тадқиқот ишларини таҳлилини юритади.
· Соҳага оид хорижий давлатларнинг илмий тадқиқотларини ўрганиш ва натижасига кўра таклифлар тайёрлайди.
· эл-юрт тақдирига лоқайдлик, маҳаллийчилик, уруғ-аймоқчилик, коррупция, оилавий қадриятларга беписандлик ва ёшлар тарбиясига масъулиятсизлик каби иллатларга барҳам беришга қаратилган комплекс чора-тадбирларни ишлаб чиқади.
· Узлуксиз маънавий тарбия концепцияси асосида тарбиявий ишлар самарадорлигини баҳолашнинг илмий асосланган индикаторлари ва кўрсаткичларини жорий қилади.
- Бўлим иш режаси ва ҳисоботларини тайёрлайди ҳамда бўлим бошлиғига кўриб чиқиш учун киритади.
- Бўлим фаолияти билан боғлиқ маълумотларни таҳлил қилади ва мониторингини юритади, шунингдек мустақил равишда таклифлар киритади.
Етакчи илмий ходими вазифалари:
- Бўлим томонидан ўтказиладиган малакавий имтиҳонларни ташкиллаштиради.
- Институтнинг илмий-тадқиқот фаолияти тўғрисида мониторинг олиб боради ва таҳлил қилади.
- Институт тадқиқотчилари билан мунтазам алоқада бўлиш ва улар фаолиятини назорат қилиш ишларини юритади.
- илмий-амалий анжуманларни ташкил қилиш жараёнларини, докторантура институтига оид тартиб-қоидаларни билиши зарур.
Катта илмий ходими вазифалари:
- Илмий гратлар учун мавзулар базасини шакллантириб боради ва лойиҳалар бўйича таклифлар тайёрлайди.
- соҳани илмий асосда ривожлантиришга қаратилган фундаментал, амалий ва инновацион тадқиқотларни амалга ошириш, уларнинг натижаларини амалиётга татбиқ қилишни ташкил этади.
- Илмий грант маълумотларини таҳлил қилади, грант натижаларининг мониторингини олиб боради ва ҳисоботларини шакллантиради. 
- Илмий тадқиқотлар, давлат ва халқаро грантлар доирасида белгиланган тартиб-қоидалар асосида ишни ташкил этади. 
· Катта илмий ходими лавозимига олий маълумотга эга бўлган, замонавий ахборот-коммуникация технологияларидан фойдалана оладиган, хорижий тилида сўзлаша оладиган, илмий даражага эга (PhD) илмий фаолият билан шуғулланаётган номзодлар қабул қилинади.
· Бўлим иш режаси ва ҳисоботларини тайёрлашда ёрдам беради ҳамда бўлим фаолияти билан боғлиқ маълумотларни таҳлил қилади ва мониторингини юритади. 
Кичик илмий ходим вазифалари:
· Институтда олиб борилаётган илмий тадқиқотлар бўйича семинар, конференция ва анжуманларни ташкил қилади.
· Илмий тадқиқот ишларини амалиётга тадбиқ этилишини ташкил этади ва шу асосда таклиф тайёрлайди.
· Аҳоли, айниқса ёшларни маънавий-маърифий дунёқарашини ўргани ҳамда жамиятнинг ижтимоий-маънавий муҳитни ўрганиш, уни соғломлаштириш бўйича социологик сўровномаларни ишлаб чиқиш.
· Кичик илмий ходими лавозимига олий маълумотга эга бўлган, замонавий ахборот-коммуникация технологияларидан фойдалана оладиган, хорижий тилида сўзлаша оладиган, илмий даражага эга (PhD) илмий фаолият билан шуғулланаётган номзодлар қабул қилинади.
· Бўлим иш режаси ва ҳисоботларини тайёрлашда ёрдам беради ҳамда бўлим фаолияти билан боғлиқ маълумотларни таҳлил қилади ва мониторингини юритади. 

VI. БЎЛИМ ХОДИМЛАРИНИНГ МАЖБУРИЯТЛАРИ: 

6.1. Илмий тадқиқотлар, давлат ва халқаро грантлар доирасида белгиланган тартиб-қоидаларни, илмий-амалий анжуманларни ташкил қилиш жараёнларини, докторантура институтига оид тартиб-қоидаларни билиш.
6.2. Институт ички  меҳнат тартиб-қоидаларига риоя қилиш.
6.3. Ҳужжатларни тайёрлашда белгиланган муддатларга амал қилиш.
6.4. Жамоада мулоқот қилишнинг ахлоқий меъёрларига амал қилиш.
6.5. Компьютер техникаси ва Интернетдан самарали фойдаланиш ҳамда хорижий тилни талаб даражасида билиш. 
6.6. Хизмат доирасидаги маълумотларнинг конфиденциаллигини таъминлаш.
6.7. Институтда меҳнат муҳофазаси, техника хавфсизлиги, санитария-гигиенага оид ва ёнғинга қарши ҳимоя чоралари ва қоидаларига амал қилиш.
6.8. Институтнинг илмий, ташкилий, маънавий-маърифий тадбирларида фаол иштирок этиш.
6.9. Меҳнат шартномасида кўзда тутилган бошқа мажбуриятларни адо этиш.
